**TÁJÉKOZTATÓ ÓVODAI BEIRATKOZÁSRÓL**

**a 2021/2022-es nevelési évre vonatkozóan**

**az önkormányzat által fenntartott óvodák esetében**

A nemzeti köznevelésről szóló 2011. CXC. törvény 8. § (2) bekezdése alapján minden gyermek abban az évben, amelynek augusztus 31. napjáig betölti a 3. életévét, a nevelési év kezdőnapjától (2021. szeptember 1-jétől) legalább napi négyórás óvodai nevelésre kötelezett.

Kötelező felvételt biztosító intézmények felvételi körzete:

Paksi Benedek Elek Óvoda: Paks város teljes közigazgatási területe

Paksi Napsugár Óvoda: Paks város teljes közigazgatási területe

Paks város közigazgatási területén lakóhellyel rendelkező leendő óvodások beíratásának ideje a 2021/2022-es nevelési évre:

**2021. április 26-27. (hétfő – kedd) 730-1700 óra**

**A 2021/2022-es nevelési évre történő óvodai beíratás rendje a következő:**

A 19/2021. (III.10.) EMMI határozat alapján a személyes beíratás mellett lehetőség van az elektronikus úton történő beíratásra is.

I. A személyes beíratás esetén előzetes időpont egyeztetésre van szükség. Időpontot kérni 2021. április 21-23. között 8-16 óráig a Paksi Benedek Elek Óvoda esetében a 75/830-406 telefonszámon, a Paksi Napsugár Óvoda esetében a 75/830-166 telefonszámon lehetséges.

A személyes beíratás helye a választott óvoda székhelye:

Paksi Napsugár Óvoda 7030 Paks, Vörösmarty utca 9-11.

Paksi Benedek Elek Óvoda 7030 Paks, Ifjúság útja 1/b.

A személyes beíratáshoz szükséges iratok:

* a gyermek nevére kiállított személyi azonosító és lakcímet igazoló hatósági igazolványa, születési anyakönyvi kivonata, TAJ kártyája
* a szülő személyi azonosító és lakcímet igazoló hatósági igazolványa

II. Elektronikus úton történő beíratás e-mailen lehetséges. A beíratáshoz szükséges adatlapot a Paksi Benedek Elek Óvoda esetében a [benedekelek@paks.hu](mailto:benedekelek@paks.hu) e-mail címre, a Paksi Napsugár Óvoda esetében a [napsugar@paks.hu](mailto:napsugar@paks.hu) e-mail címre kell küldeni 2021. április 26-án és 27-én. A beíratási adatlap letölthető az intézmények ([www.napsugarovi.paks.hu](http://www.napsugarovi.paks.hu) és [www.benedekelekovi.paks.hu](http://www.benedekelekovi.paks.hu)) és a város honlapjáról ([www.paks.hu](http://www.paks.hu)).

Az elektronikus beíratás esetén a beiratkozáshoz szükséges iratok bemutatására ez első óvodai nevelési napon kerül sor.

Az a szülő vagy törvényes képviselő, aki a szülői felügyelete vagy gyámsága alatt álló óvodai nevelésben való részvételre kötelezett gyermekét kellő időben az óvodába nem íratja be, a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § (1) bekezdése szerint szabálysértést követ el.

Speciális nevelési igényű gyermekek integrált nevelésére mindkét óvodában lehetőség van; német nemzetiségi nevelés a Paksi Napsugár Óvoda székhelyintézményében és a Munkácsy utcai Tagóvodájában folyik.

A szülők az óvodai felvétel eredményéről írásban kapnak értesítést legkésőbb 2021. május 27. napjáig. A szülő az óvoda döntése ellen a közléstől számított tizenöt napon belül eljárást indíthat, melyben a fenntartó, Paks Város Önkormányzata jár el és hoz másodfokú döntést.

**Bővebb felvilágosítás kérhető:**

Paksi Benedek Elek Óvoda

Bosnyák Zoltánné intézményvezető

75/830-407

benedekelek@paks.hu

Paksi Napsugár Óvoda

Molnár Adrienn intézményvezető

75/830-167

napsugar@paks.hu

**BEÍRATÁSI ADATLAP**

**a 2021/2022-es nevelési évre vonatkozóan**

**az önkormányzat által fenntartott óvodák esetében**

gyermek születési neve: ……………………………………

születési helye, ideje: ……………………………………

állampolgársága: ……………………………………

lakóhelye: ……………………………………

tartózkodási helye: ……………………………………

anyja születési neve: ……………………………………

apja/gondviselő neve: ……………………………………

TAJ száma: ……………………………………

rendelkezik-e szakvéleménnyel: ……………………………………

A szülők közösen nevelik-e a gyermeket? igen nem

szülő elérhetősége:

telefon: ……………………………………

e-mail: ……………………………………

értesítési címe: ……………………………………

Választott intézmény: ……………………………………

Előnybe részesített tagintézmény: ……………………………………

Előnybe részesített csoport: ……………………………………

Paks, 2021.

…………………………………… ……………………………………

édesanya aláírása édesapa aláírása